Ramires
Ramires (õieti Ramires Santos do Nascimento; sündinud 24. märtsil 1987 Barra do Piraís) on Brasiilia endine jalgpallur, kes mängis poolkaitsja positsioonil erinevates Brasiilia, Portugali, Inglismaa ja Hiina meeskondades ning Brasiilia jalgpallikoondises. Enim mänge mängis ta, aastatel 2010–2016, Londoni Chelsea eest. Chelsea jalgpalliklubisse siirdus ta 13. augustil 2010 Benficast. Ramires võitis Pekingi olümpiamängude jalgpalliturniiril Brasiilia koondises pronksmedali.